

MĀKSLINIECISKĀS JAUNRADES CENTRS

**“PRAKTISKĀS ESTĒTIKAS SKOLA”**

Andreja Saharova iela 35, Rīga, LV – 1082, tālrunis 67474145, e-pasts: [estets@riga.lv](mailto:estets@riga.lv)

#### **NOLIKUMS**

## Bērnu vizuālās un vizuāli plastiskās mākslas izstāde-konkurss-meistarklase

## “Kā es sajūtu pavasari” sadarbībā ar ,,Latvijas zaļais punkts,,

**I. Vispārīgie jautājumi**

1. Šis nolikums nosaka kārtību, kādā norisinās Bērnu vizuālās un vizuāli plastiskās mākslas izstāde-konkurss-meistarklase “Kā es sajūtu pavasari” (turpmāk - Konkurss).

2. Konkursa mērķi ir:

2.1. rosināt izglītības iestādes interešu izglītības mākslas pulciņu audzēkņu interesi par apkārtējo vidi, tās saudzēšanu, atkritumu šķirošanu un otrreizējo pārstrādi;

2.2. veicināt bērnu un jauniešu radošo pašizpausmi, izmantojot vizuālās mākslas izteiksmes līdzekļus izpaust savu attieksmi pret apkārtējo vidi.

3. Konkursa uzdevums ir,

3.1. vērojot dabu pavasarī, radīt darbu par tēmu „Kā es sajūtu pavasari’

3.2. nodrošināt audzēkņiem iespēju prezentēt savu radošu pieeju.

4. Konkursu rīko MJC Praktiskās estētikas skola sadarbībā ar ,,Latvijas Zaļais punkts”.

### II. Konkursa norises vieta un laiks

5. Konkurss izstāde meistarklase notiek no 2021.gada 15.marta. līdz 2021.gada 30 aprīlim.

6. Konkursa darbi būs apskatāmi MJC Praktiskās estētikas skolas *Facebook* lapā galerijā Konkurss „Kā es sajūtu pavasari ” un ,,Latvijas Zaļais punkts “mājas lapā.

7. Konkursa nolikums un informācija par Konkursu tiek publicēta interneta vietnē [www.estets.lv](http://www.estets.lv)

### III. Konkursa dalībnieki, darbu iesniegšana un dalības nosacījumi

8. Konkursā piedalās MJC Praktiskās estētikas skolas vizuālās un vizuāli plastiskās mākslas pulciņu audzēkņi (turpmāk - Dalībnieki) četrās vecuma grupās:

8.1. I grupa (4-7 gadi);

8.2. II grupa (8-10 gadi);

8.3. III grupa (11-15 gadi);

8.4. IV grupa (16-18 gadi);

9. Dalībnieki izstrādā individuālus darbus brīvā tehnikā, izmantojot pamatā otrreiz pārstrādājamos materiālus.

10. Foto dalībai konkursā nosūta ELEKTRONISKI NO 15.marta līdz 12. aprīlim uz e-pastu [szeleznaka@edu.riga.lv](mailto:szeleznaka@edu.lv) ar norādi Konkursam ,,Kā es sajūtu Pavasari”

11. Darbi tiek pieņemti JPG formātā

12. pieteikumā jānorāda:

Darba nosaukums

Darba autora vārds, uzvārds

Darba autora vecums

Pārstāvētais pulciņš

Vecāka vai likumiskā pārstāvja vārds, uzvārds tālruņa numurs e-pasts

10.2. pielikumā jāpievieno fotogrāfijas 3 darba stadijās:

1bilde - Izmantotie materiāli;

2 bilde - Darba process

3 bilde - Gatavais darbs

Konkursā, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas attēli var tikt publicēti RD IKSD, MJC Praktiskās estētikas skolas, www.intereses.lv , Latvijas Zaļais punkts mājas lapā, tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

11. Konkursa darbi jāiesūta līdz 2021.gada 12.aprīlim (ieskaitot).

12. Konkursa dalības nosacījumi:

12.1. darbs veicams individuāli;

12.2. dalībai Konkursā viens autors drīkst iesniegt ne vairāk kā 1 darbu no katra pulciņa;

12.3. darbus drīkst digitāli apstrādāt (asuma korekcija, kontrasts), nemainot tā būtību (mainīt, pielikt vai noņemt kādas nozīmīgas darba detaļas vai kā citādi pārveidot).

13. Konkursā netiek pieņemti darbi, kuri jau ir piedalījušies un publiskoti iepriekš citos konkursos un izstādēs.

14. Konkursā, kurā tiks izpildīti darbi atbilstoši nolikumam, būs apskatāmi no 2021.gada 13.aprīļa līdz 23.aprīlim skolas Facebook lapā.

**IV. Vērtēšanas noteikumi**

15. Konkursa darbus vērtē kompetenta žūrija. Darbus vērtēs ņemot vērā:

-darba kvalitāti,

-oriģinalitāti,

-atbilstību tēmai,

- atbilstību vecuma grupai

-māksliniecisko sniegumu.

-kā arī skatītāju simpātiju balvu novērtēs *Facebook* lapas apmeklētāji, balsojot par darbiem ar emocijikonām ,,like”.

Žūrija piešķirs 1., 2., 3., vietas diplomus un atzinības rakstus, bet pārējie saņems pateicību par piedalīšanos.

Vērtēšanas komisijas lēmums ir galīgs un neapstrīdams.

Balsojums tiek slēgts 2021. gada 23.aprīlī plkst.12.00.

**V. Konkursa rezultātu paziņošana un apbalvošana**

15. Konkursa rezultātu paziņošana notiks 2021. gada 30 aprīlī MJC „Praktiskās estētikas skolas” Facebook lapā.

16. Informācija par Konkursa rezultātiem tiek publicēta 2021. gada 30.aprīlī interneta vietnē [www.estets.lv](http://www.estets.lv).

17. Konkursa uzvarētājs katrā kategorijā saņem diplomu un pārsteiguma balvu no MJC Praktiskās estētikas skolas un konkursa sadarbības partnera Latvijas Zaļais punkts.

18. Laureātu apbalvošana notiks atkarībā no valstī pieņemtajiem ierobežojumiem.

MJC Praktiskās estētikas skola pedagogi:

Karīna Baurda

Ilze Gurtlava

Signe Žeļezņaka

08.03 2021.